Ivar Ramstad

Ivar Ramstad (født 3. februar 1924 på Inderøy, død 26. april 2009) var en norsk friidrettsutøver som konkurrerte i diskoskast.

Han ble norgesmester i diskoskast 1947, 1948 og 1949. Han representerte Norge under Sommer-OL 1948, der hans beste resultat var en fjerdeplass. Et arbeidsuhell forhindret Ramstad i å stille under Sommer-OL 1952, men tok for siste gang en medalje i et norgesmesterskap i 1954, da han kom på andreplass. Han representerte Røra idrettslag.

Han vokste opp på småbruket Østre Rol (Nygjerdet) ved Børgin som eldste sønn av Ola Ramstad og Kirsten Oxaal. Han hadde en yngre bror, Jon Ramstad, som ble rektor og ordfører i Levanger. Ivar Ramstad gikk Sund folkehøgskole og Mære landbruksskole, og overtok gården. Han var også forretningsfører for Inderøy branntrygdelag, som gikk inn i Gjensidige Forsikring, hvor Ramstad ble daglig leder ved kontoret i Steinkjer. Han ble gift og fikk barn.

Han ble tildelt Norges Friidrettsforbunds gullmedalje.

Han døde på Inderøy i 2009, og ble begravet fra Sakshaug kirke.

 Referanser 

 Eksterne lenker 


Kategori:Norske diskoskastere
Kategori:Norgesmestere i friidrett
Kategori:Deltakere for Norge under Sommer-OL 1948
Kategori:Friidrettsutøvere under Sommer-OL 1948
Kategori:Personer fra Inderøy kommune
Kategori:Fødsler i 1924
Kategori:Dødsfall i 2009